**Thirrja nga data 25.03.2022 deri në datën 01.04.2022**

**TERMAT E REFERENCES**

**REALIZIMI I TRAJNIMIT PËR SHKATHTËSI PUNËSIMI PËR FILLESTARË**Të dhënat mbi OJQ “Nevo Koncepti” dhe kërkesat për shërbim

|  |  |
| --- | --- |
| **Organizata** | **OJQ “NEVO KONCEPTI|** |
| **Objektiva** | **Riintegrimi i të rikthyerve Rom, Ashkali dhe Egjiptian në tregun e punës – Mbështetja me trajnime për qasje në treg të punës – shkathtësi punësimi për fillestarë**  |

1. **TË DHËNAT MBI ORGANIZATËN**

OJQ “Nevo Koncepti” është organizatë joqeveritare e themeluar më 26 Nëntor 2014. Në themelimin e OJQ “Nevo Koncepti” kanë marrë pjesë intelektualë të komunitetit Romë të cilët për shumë vite janë angazhuar në forma të ndryshme dhe kanë kontribuar në fuqizimin dhe avancimin e pozitës së komunitetit Rom në pjesë të ndryshme të Kosovës sikurse në Prizren, Gjakovë, Ferizaj, Pejë, Rahovec, Fushë Kosovë, Suharekë etj.

OJQ “Nevo Koncepti” bashkëpunon me fëmije, të rinjë dhe familje të komuniteteve Romë, Ashkali dhe Egjiptian, me institucionet publike qendrore dhe lokale, organizata të shumta vendore dhe ndërkombëtare, media dhe palë tjera me interes.

Aktualisht OJQ “Nevo Koncepti” është duke zbatuar 2 projekte në fusha të ndryshme të cilat synim themelor kanë fuqizimin dhe përmirësimin e pozitës së komunitetit Romë, Ashkali dhe Egjiptian.

1. **INFORMATA TË PËRGJITHSHMË RRETH PROJEKTIT**

Projekti “Riintegrimi i të rikthyerve Rom, Ashkali dhe Egjiptian nga Europa Perëndimore në Komunën e Prizrenit, Kosovë (REACH II)” ka për qëllim të kontribuojë në përmirësimin e kushteve të jetesës së komuniteteve Rom, Ashkali dhe Egjiptian në Kosovë, saktësisht qasja e tyre në edukim, shërbime sociale dhe në treg të punës.

Projekti si target kryesor ka 4 lagje të Prizrenit me familje Rome, Ashkali dhe Egjiptiane të cilat janë rikthyer nga shtetet e Europës Perëndimore në Komunën e Prizrenit.

Fëmijët në nevojë Rom, Ashkali dhe Egjiptian, posaqërisht në këto 4 lagje, të integrohen në sistemin arsimor në klasët 1 deri 12 dhe të parandalohet braktisja e shkollës nga ana e tyre.

Të papunët Rom, Ashkali dhe Egjiptian, veqanërisht të rikthyerit, të zhvillojnë kapacitetet e tyre dhe aftësitë për punësim, të cilat ndihmojnë ata në përmirësimin e jetesës familjare.

**Grupet direkte të targetuara:**

* Afërsisht 536 familje Rome, Ashkali and Egjiptiane (afërsisht 2.111 persona) të cilët jetojnë në 4 lagje: Terzimahalla, 11 Marsi, Lakuriqi dhe Jeta e Re në Prizren.
* Në qendër të vëmendjes janë 75 familje Rome, Ashkali and Egjiptiane të rikthyer rishtas (322 persona) dhe në veçanti 100 fëmijë të rikthyer të moshës 5 deri 18 vjeç, gjithashtu dhe personat të cilët priten të rikthehen përgjatë projektit (afërsisht 26 familje me 130 persona).
* Fëmijët me rrezik të braktisjes së shkollimit
* 200 persona të komunitetit Rom, Ashkali dhe Egjiptian, posaçërisht të rikthyerit, do të mbështeten për zhvillimin e aftësive të punës.
1. **OBJEKTIVA**
* Integrimi në tregun e punës e personave të rikthyer Rom, Ashkali dhe Egjiptian në Prizren, repektivisht në 4 lagje të Prizrenit
* Ri-integrimi i të rikthyerve Rom, Ashkali dhe Egjiptian dhe ri-pranimi i tyre në shoqëri si pjesë e saj
* Mbështetja e personave nga komuniteti Rom, Ashkali dhe Egjiptian për të rritur shkathtësitë e punësimit dhe riintegrimit në treg të punës

1. **PËrshkrimi i specifikave tË SHËRBIMIT**
* Kompania e kontraktuar obligohet që të sigurojë realizimin e trajnimit 6 (gjashtë) ditor me dy grupe të pjesëmarrjes nga 30 (tridhjetë) persona – burra dhe gra
* Kompania obligohet që të sigurojë ambient të punës dhe trajner/ë të përkushtuar për të realizuar trajnimin
* Kompania pritet që përmes trajnimit të arrijë të ndikojë në pjesëmarrësit/et që ata të aftësohen në punësim dhe qasje në treg të punës

1. **AFATI KOHOR**

 Prej 10. 05. 2022 deri me 20.05.2022

1. **REZULTATET E PRITSHME**
* Pjesëmarrësit/et në këtë trajnim do të kuptojnë thelbin e qasjes në tregun e punës
* Pjesëmarrësit/et do të jenë të aftë të krijojnë planin e tyre të biznesit me të dhëna bazike për qasje në treg të punës
* Ata/ato do të aftësohen në kërkim të punës
* Ata/ato do të krijojnë shkathtësi elementare në të bërit biznes

**PROCEDURA E APLIKIMT**Ofertat duhet të dërgohen duke i përfshirë këto dokumente:

* Kopja e regjistrimit të biznesit me numër unik identifikues
* Kopja nga ATK që nuk kanë obligime tatimore
* Lista e Organizatave, Institucioneve, Bizneseve, etj me të cilë kanë bashkpunuar
* Një referencë nga detyra të ngjashme.
* Shprehja e interesit

Aplikimi duhet të dërgohet tek:

Zyrtari Projektit, Sebajdin Krqo, sebajdin.krqo@gmail.com duke shtuar në CC Drejtorin Ekzekutiv, Osman Osmani o.osmani@nevokoncepti.org ose në kopje fizike në zyret e Nevo Koncepti, rr. Adnan Krasniqi, nr.149 – Hyrja II/kati II/nr.8 **jo më larg se data 01.04.2022 deri në ora 16:00.**